CELEX: 32013R0731
Language: hr
Date: 2013-07-29 00:00:00
Title: Provedbena uredba Komisije (EU) br. 731/2013 оd 29. srpnja 2013. o 197. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

30.7.2013   
            
            
               HR
            
            
               Službeni list Europske unije
            
            
               L 203/10
            
         PROVEDBENA UREDBA KOMISIJE (EU) br. 731/2013
   оd 29. srpnja 2013.
   o 197. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:
   
               (1)
            
            
               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda 22. srpnja odlučio je sa popisa osoba, skupina i subjekata na koje se odnosi zamrzavanje financijskih sredstava i gospodarskih izvora ukloniti jednu fizičku osobu nakon razmatranja zahtjeva za uklanjanje sa popisa koji je predala ta osoba te sveobuhvatnog izvješća ombudsmana utvrđenog u skladu s Rezolucijom Vijeća sigurnosti Ujedinjenih naroda 1904 (2009.). Nadalje, 19. srpnja 2013. Odbor za sankcije Vijeća sigurnosti Ujedinjenih naroda odlučio je izmijeniti jedan unos na popisu.
            
         
               (3)
            
            
               Prilog I. Uredbi (EZ) br. 881/2002 trebalo bi stoga na odgovarajući način ažurirati,
            
         DONIJELA JE OVU UREDBU:
   Članak 1
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. srpnja 2013.
      
         
            Za Komisiju,
         
            u ime predsjednika,
         
            Voditelj službe za instrumente vanjske politike
         
      
   
   
      (1)  SL L 139, 29.5.2002, str. 9.
   
      PRILOG
      Prilog I. Uredbi (EZ) br. 881/2002 mijenja se kako slijedi:
      
                  (1)
               
               
                  Sljedeći unos pod naslovom „Fizičke osobe” briše se:
                  „Muhammad ‘Abdallah Salih Sughayr (alias (a) Muhammad’ Abdallah Salih Al- Sughayir, (b) Muhammad’ Abdallah Salih Al-Sughaier, (c) Muhammad’ Abdallah Salih Al-Sughayer, (d) Mohd Al-Saghir, (e) Muhammad Al- Sugayer, (f) Muhammad ‘Abdallah Salih Al-Sughair, (g) Muhammad ‘Abdallah Salih Al-Sugair, (h) Muhammad ‘Abdallah Salih Al-Suqayr, (i) Mohammad Abdullah S Ssughayer, (j) Abu Bakr, (k) Abu Abdullah. Datum rođenja: 20.8.1972. Mjesto rođenja: Al-Karawiya, Oneiza, Saudijska Arabija. Broj putovnice: E864131 (Saudijska Arabija izdana 30.12.2001., istekla 6.11.2006.). Državljanstvo: Saudijska Arabija. Ostale informacije: Bio uključen u financiranje skupine Abu Sayyaf, dostavu oružja toj skupini i novačenje u nju te joj na druge načine pružao pomoć. Datum uvrštenja na popis iz članka 2.a stavka 4. točke (b): 9.10.2007.”
               
            
                  (2)
               
               
                  Unos „Omar Mahmoud Uthman (alias (a) Al-Samman Uthman, (b) Umar Uthman, (c) Omar Mohammed Othman, (d) Abu Qatada Al- Filistini, (e) Abu Umr Takfiri, (f) Abu Omar Abu Umar, (g) Abu Umar Umar (e) Abu Ismail). Datum rođenja: (a) 30.12.1960., (b) 13.12.1960. Mjesto rođenja: Betlehem, Zapadna obala, Palestinsko područje Državljanstvo: Jordan. Adresa: Ujedinjena Kraljevina (od 1993). Ostale informacije: Pritvoren u Ujedinjenoj Kraljevini od listopada 2002. do ožujka 2005 te od kolovoza 2005. do lipnja 2008. U pritvoru u Ujedinjenoj Kraljevini od prosinca 2008. (stanje u ožujku 2009). Datum uvrštenja na popis iz članka 2.a stavka 4. točke (b): 17.10.2001.” pod naslovom „Fizičke osobe” zamjenjuje se sljedećim:
                  „Omar Mahmoud Uthman (alias (a) Al-Samman Uthman, (b) Umar Uthman, (c) Omar Mohammed Othman, (d) Abu Qatada Al-Filistini, (e) Abu Umr Takfiri, (f) Abu Omar Abu Umar, (g) Abu Umar Umar, (h) Abu Ismail). Datum rođenja: (a) 30.12.1960., (b) 13.12.1960. Mjesto rođenja: Betlehem, Zapadna obala, Palestinsko područje Državljanstvo: Jordan. Adresa: Jordan (od srpnja 2013.). Datum uvrštenja na popis iz članka 2.a stavka 4. točke (b): 17.10.2001.”